ไฟแนนซ์ทูเดย์
...เป็นความหนักใจของ ช.ชดา ในการนำเสนอข้อมูลข่าวของ ธนาคารอิสลามแห่งประเทศไทย และ เอสเอ็มอีแบงก์ เพราะไม่บอกก็ไม่ได้ บอกไปก็ตื่นตระหนก
12 ก.พ. 2556

...เป็นความหนักใจของ ช.ชดา ในการนำเสนอข้อมูลข่าวของ ธนาคารอิสลามแห่งประเทศไทย และ เอสเอ็มอีแบงก์ เพราะไม่บอกก็ไม่ได้ บอกไปก็ตื่นตระหนก 
ข้อเท็จจริงวันนี้สำหรับเอสเอ็มอีแบงก์ คือ ลูกหนี้ทีเด็ด พอได้ข่าวธนาคารจะควบรวมก็โทรถามเจ้าหนี้จ้าละหวั่น ว่าจะหยุดใช้หนี้ กรณีนี้เคยเกิดกับธนาคารบีบีซี ตอนใกล้เจ๊งมาแล้ว พอร์ตที่ยังไม่เสียหายก็กลายเป็นเสียหาย 100%
ด้านธนาคารอิสลาม เงินฝากไหลออกไม่หยุด และเจอปัญหาลูกหนี้หยุดจ่ายเช่นเดียวกัน แต่ขอให้อย่าตื่นตกใจรัฐบาลค้ำประกันเงินฝากของท่านแน่นอน
...ขอแสดงความเสียใจกับ พีรศิลป์ ศุภผลศิริ อดีตกรรมการผู้จัดการ ไทยธนาคาร ที่ปัจจุบันเปลี่ยนชื่อเป็น ซีไอเอ็มบี (ไทย) ที่สูญเสียคุณแม่ ชุ่มจิตต์ ศุภผลศิริงานมีที่วัดมกุฏกษัตริยาราม ศาลา7 ตั้งแต่วันอังคารที่ 1218 ก.พ.นี้เวลา 19.00 น. เจ้าภาพของดพวงหรีด